ก.ล.ต.ไฟเขียว ZMICO ให้บริการระบบเสนอขาย “โทเคนดิจิทัล” ตั้งแต่ 10 เม.ย.62
ก.ล.ต.ไฟเขียว ZMICO ให้บริการระบบเสนอขาย “โทเคนดิจิทัล” ตั้งแต่ 10 เม.ย.62
22 เม.ย. 2562

บริษัทหลักทรัพย์ ซีมิโก้ จำกัด (มหาชน) หรือ ZMICO เปิดเผยว่า บริษัท เอสอี ดิจิทัล จำกัด ซึ่งบริษัทถือหุ้น 99.99% มีวัตถุประสงค์หลักในการประกอบธุรกิจสินทรัพย์ดิจิทัล ได้ยื่นคำขอความเห็นชอบเป็นผู้ให้บริการระบบเสนอขายโทเคนดิจิทัล จากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) นั้น ปัจจุบัน คณะกรรมการ ก.ล.ต. ได้ให้ความเห็นชอบบริษัท เอสอี ดิจิทัล จำกัด เป็นผู้ให้บริการระบบเสนอขายโทเคนดิจิทัลได้นับตั้งแต่วันที่ 10 เมษายน 2562
พร้อมทั้งได้กำหนดว่า ก่อนที่บริษัท เอสอี ดิจิทัล จำกัด จะให้บริการระบบเสนอขายโทเคนดิจิทัลได้ บริษัทเอสอี ดิจิทัล จำกัด จะต้องแสดงความพร้อมของระบบงานในการให้บริการเสนอขายโทเคนดิจิทัลภายใน 180 วัน นับจากวันที่ได้รับความเห็นชอบ และสำนักงาน ก.ล.ต. ได้ตรวจสอบและประเมินว่าระบบของบริษัทมีความพร้อมแล้ว